สวัสดีครับ ผมอายุ 21 หนัก 102 คือผมรู้ว่าหัวใจมันเต้นแรงมาสองสามเดือนแล้วครับคือเวลาผมตื่นนอน / นอนขยับตัว / หลังกินข้าว / ออกแรงนิดหน่อย ก็เต้นแรงแล้วครับแต่ถามว่าตอนนอนมันเต้นแรงจนรบกวนการนอนไหมตอบเลยครับว่าไม่ค่อยรบกวนเท่าไหร่แต่ก็มีรำคาญบ้าง ผมลองวัดการเต้นของหัวใจแล้วอยุ่ที่ 77-80 ครั้ง / นาที และมีอาการจุกๆที่อก มึนหัวเล็กน้อย และเคยมีอาการเหมือนกรดไหลย้อนด้วย อาการเป็นมาสองเดือนแล้วครับไม่รู้เกิดจากความเครียดไหมเพราะตอนปีที่แล้วจนถึงตอนนี้มีเรื่องเครียดมาตลอดและเป็นหลังผมออกจากงานด้วย เลยอยากมาปรึกษาว่าเป็นอะไรครับ
สวัสดีค่ะ ลักษณะหัวใจเต้นแรง โดยที่หัวใจเต้นไม่เร็ว จะพบได้บ่อย กรณีที่คนไข้มีลักษณะรูปร่างผอม ทำให้ผนังหน้าอกบาง จึงรู้สึกถึงการเต้นของหัวใจตนเองได้ชัดเจน ส่วนกรณีอื่นๆ ที่เป็นไปได้ เช่น ภาวะทางอารมณ์ที่ผิดปกติ, โรคหัวใจที่มีผนังกล้ามเนื้อหนาตัวมาก อาจทำให้เกิดลักษณะอาการแบบนี้ได้ค่ะหาก มีอาการเหนื่อยง่าย ออกแรงได้น้อยลง แนะนำให้ไปพบแพทย์นะคะ แต่หากไม่มีอาการตามข้างต้น แนะนำให้รอดูอาการก่อนได้ค่ะ หากอาการเป็นมากขึ้น รบกวนชีวิตประจำวัน แนะนำไปพบแพทย์ค่ะ